Hermann Pitters

Hermann Dankwart PITTERS (naskiĝinta la  en Sighișoara, mortinta la  en Sibio"Trauer um Hermann Pitters." - Ĉe: evang.ro, 27.12.2023) estis eklezihistoriisto de Rumanio apartenante al la malplimulto de la transilvaniaj saksoj.

 Vivo 
eta|nuna protestantisma altlernejinstruado, ene de la Universitato Lucian Blaga Sibiu
Estante filo de luterana paroĥestro li studis pedagogion en Sibio, kien la familio intertempe estis translokiĝinta. Al Sighișoara li revenis pedagogece antaŭ studo de protestantisma teologio en Kluĵo inter 1951 kaj 1955. Post edzinigo de Helga Rehner en 1955 (ili havas tri filojn) li aktivis kiel paroĥestro en Veseud; paralele li science pliperfektiĝis, tiel ke en 1961 eblis ekdocentado ĉe la Teologia instituto sibia. Doktoriĝo sekvis en 1969. Ekde 1978 ĝis emeritiĝo (parte eĉ ĝis 2012 anstataŭante aliajn) li katedrestris pri eklezihistorio; inter 1986 kaj 1998 li eĉ estis dekano tie, dum kio li sukcese peris internaciajn kontaktojn kaj venigis gaststudentojn eksterlandajnJürgen Henkel: "Abschied von einer großen Persönlichkeit" - ĉe: Hermannstädter Zeitung, 12.1.2024 respektive hungarajn rumanlandanajn al Sibio.

Pitters ankaŭ publicistis estante inter 1979 kaj 1999 ĉefredaktisto de la ekleziorgano Kirchliche Blätter. Publikigema li ĝenerale estis kaj inter 1985 kaj 1995 estis kreita de li germanlingva versio de dogmatika verko de la gravega rumana ortodoksa teologo Dumitru Stăniloae, Orthodoxe Dogmatische Theologie.

Ekumenismo ĉiam altvaloris por li. La ampleksa verko Rumänisches Martyrologium (2007) raportas pri kristanaj viktimoj (el diversaj konfesioj) de komunismo en Rumanujo. Tre ŝatiĝis ankaŭ lia prelegada stilo.

En Turnișor li kuniniciatis en 1991 la fondon de Evangelia Akademio de Transilvanio (EAS). Alia hobio lia, pri kiu li flegis entuziasmigi ĉarme aliajn personojn, estis historio de arto. Ĉi-kampe ankaŭ plej gravis lia patrujo Transilvanio.

 Honoroj 
 2019: honora doktoreco de la Universitato Ovidio de KonstancoNina May: "Ovidius-Universität verleiht Ehrendoktorwürde an Prof. em. Dr. Hermann Pitters". Ĉe: ADZ, 30.5.2019
 honora doktoreco de la Universitato de Bukareŝto
 ŝtata ordeno pri kulturaj meritoj
 honora medalo de EAS

 Eksteraj ligiloj 
 "Kirchenhistoriker mit großem Herzen". Ĉe: Hermannstädter Zeitung, 18.2.2022 (okaze de la 90-a datreveno naskiĝtaga)
 Pri la honordoktoreco konstanca en 2019
nekrologo en la rumana
ligiloj ĉe DDB

 Notoj 

Kategorio:Transilvaniaj saksaj sciencistoj
Kategorio:Profesoroj
Kategorio:Rumanaj historiistoj
Kategorio:Rumanaj teologoj
Kategorio:Naskiĝintoj en 1932
Kategorio:Sibiu
Kategorio:Luteranaj pastroj
Kategorio:Sighișoara
Kategorio:Rumanaj pedagogoj
Kategorio:Tradukistoj al la germana lingvo
Kategorio: Mortintoj en 2023